
Manx nyelv 


A Wikipédiából, a szabad enciklopédiából 


A manx nyelv vagy manx gael (saját nyelven Yn Ghaelg, Yn 
Ghailck ) a Skócia és Észak-írország közti kis szigeten, Mán 
szigetén beszélt gael nyelv. A modern ír és skót gael nyelvhez 
áll közel. Az indoeurópai nyelvcsaládon belül a kelta nyelvek 
csoportjába tartozik. 

Története 


A nyelv a 10. és 17. század között vált ki a középírből és 
fejlődött saját útján, ám a 19. századra használatát kiszorította 
az angol . 1848-ban Joseph George Cumming angol régész azt 
írta: "Csupán néhány személyt találhatni (és ne a fiatalok között 
keressük őket), akik nem angolul beszélnek." Henry Jenner 
cornwalli keltológus becslése szerint 1874-ben Mán sziget 
lakosságának 30%-a beszélte a nyelvet (41 084-ből 12 340). 
1901-ben a hivatalos adatok szerint a lakosság 9,1%-a beszélte 
valamilyen szinten a manxot, ez az érték 1921-re 1,1%-ra 
csökkent. A lehetséges okok között első helyen említendő: a 
Mán szigeti szülők úgy gondolták, hogy gyermekeik 
boldogulásának kulcsa az angol nyelv ismerete, így manxra 
egyre kevesebben taníttatták gyerekeiket. A 20. század 
közepére már csak néhány öreg anyanyelvi beszélő maradt, 
köztük az utolsó, Ned Maddrell 1974. december 27-én halt 
meg. 


Manx nyelv 
Yn Ghaelg, Yn Ghailck 

Beszélik Mán sziget 

Beszélők száma 1689 (Utolsó 
anyanyelvi 
beszélője 1974-ben 
halt meg, de 
később helyiek egy 
csoportja felkarolta 
a manx nyelv 
ügyét, és 2001-ben 
már 1689-en (az 
összlakosság 
2,2%-a) beszélték 
második nyelvként) 
fő 

Nyelvcsalád Indoeurópai 

írásrendszer Latin írás 

Hivatalos állapot 

Nyelvkódok 


ISO 639-1 gv 

A Wikimédia Commons tartalmaz 
Yn Ghaelg, Yn Ghailck témájú 
médiaállományokat. 


























A manx nyelv védelmében 1899-ben alakult meg az Yn Cheshaght Ghailckagh társaság, de igazán hatékony 
munkára, látványos eredményekkel csak a 20. század végén került sor, s ehhez sok segítség érkezett 
külföldről is. Az ekkor bevezetett rehabilitációs programnak köszönhetően sokan második nyelvként 
tanulják ma is a manxet. Az angol-manx kétnyelvűek száma is nő, köszönhetően annak, hogy egyre több 
gyereknek a helyi nyelvet is beszélő szülei vannak, így az otthon falai között beszélt nyelv ismét a manx lett. 
A Mán szigeti önkormányzat kezdeményezésére 2003-ban megkezdődött a tanítás a Bunscoill Ghaelgagh- 
ban, és második nyelvként oktatják több általános és középiskolában. Az Isié of Mán College-ban és a 
Centre fór Manx Studiesban is egyre több lehetőség nyílik a manx nyelv tanulására, a szigeten kívül pedig 
az Edinburgh-i Egyetemen folyik oktatás a Mán sziget kultúrájáról, történelméről és nyelvéről. Ma már 
léteznek manx nyelvű drámakörök, s 1984-ben elkészült az első manx nyelvű film is: a 22 perces, 18. 
századi manx népzenével aláfestett Ny Kiree fo Niaghtey / Bárány a hó alatt című alkotás, amelyet a 
Cardiffban rendezett V. Kelta Filmes és Televíziós Fesztiválon mutattak be. 

A 2001. évi népszámlálás alapján a 76 315 főnyi lakosság 2,2%-a, azaz 1689 Mán szigeti beszéli a manx 
nyelvet. A hagyományos manx nevek kezdenek újra népszerűvé válni a szigeten, női nevekben különösen a 
Moirrey, Voirrey (a Mary/Mária manx megfelelői), Breeshey, Breesha (Bridget/Brigitta), Aalish/Ealish 
(Alice/Alíz), a férfi nevek között az Illiam (William/Vilmos), Orry (régi Mán szigeti király), Juan 
(Jack/Jakab), Ean (John/János), Pherick (Patrick/Patrik). Nem ritkák az olyan, a régmúltig visszavezethető 
kelta-germán nevek sem, mint a Fenalla (Fionnuala néven a kelta mitológia hősnője) és a Freya (az óészaki 
mitológia istennője). 

Helyesírás 


A manx helyesírás nem a klasszikus kiejtéskövető gael szabályokat tükrözi, hanem walesi és angol hatásról 
árulkodik. Ennek megfelelően használja például az angolban megszokott y és w betűket, illetve az oo és ee 
betűkapcsolatokat. Példával érzékeltetve: a sziget manx nevének kiejtés utáni írásmódja az ír helyesírás 
szerint Oileán Mhanainn, skót helyesírás szerint pedig Eilean Mhanainn volna, míg ugyanazon hangsor 
manx írásmódja: Ellán Vannin. 

Az alábbi példában egy mondat mai és hagyományos manx írásmódját látjuk, illetve összevetésül az ír és 
skót megfelelőjét is: 

■ Mai manx: Ta’n Gaelg feer ghoan gheumooie jeh Ellán Vannin, agh föd pobble ennagh screeu 
ee ayns gheeryn elley. 

■ Hagyományos gael írású manx: Tá’n Ghaelg fíor-ghónn teabh a-muigh de Eilean Mhannain, 
ach faod pobal eanach scriobh i ans tioran eile. 

■ ír: Tá an Ghaeilge an-ghann (fíor-ghann) taobh amuigh de Oileán Mhannanáin, ach féadann 
daoine [pobal] éigin(each) í a scriobh i dtíortha eile. 

■ Skót gael: Tha a’ Gháidhlig glé ghann (fíor-ghann) taobh a-muigh de Eilean Mhannain, ach 
faodaidh daoine [pobal] igint(each) i a sgriobhadh ann an tirean eile. 

Ha létezett is manx írásbeliség a reformáció előtt, nyomai elmosódtak, történeti emlékei eltűntek az eltelt 
századok során. Az egységesített manx helyesírás elterjedése az 1700-as évekre tehető, amikor anglikán 
templomokban e rendszer alapján kezdtek írni. Az új helyesírást a walesi születésű John Phillips (1605- 
1633) dolgozta ki, aki lefordította manxra az anglikán egyházak szertartáskönyvét (Book of Common 
Prayer). 


Manx nyelvhasználat a hétköznapokban 




Manx nyelvű feliratokkal találkozhatunk az utcákon, az üzletekben és a közintézményekben is, de a manx 
nyelvből hiányoznak a modern üzleti, közgazdasági és jogi kifejezések megfelelői, így használata ezekre 
nem terjed ki. 

Az üzleti és az önkormányzati dolgozók viszonyulása a manx nyelv használatához változó, a pozitív 
fogadástól az elutasításig mindenféle vélemény megtalálható. A nyelvet beszélők néha ódzkodnak a manx 
használatától, vagy az ellenséges fogadtatástól félve nem ismerik el, hogy beszélik a nyelvet. 

A kizárólag angolul beszélő közösségekben - hasonlóan a 19. századhoz - ellenszenvet válthat ki a manx 
nyelv használata, hiszen a számukra érthetetlen nyelv használatával kirekesztettnek érzik magukat a 
társalgásból. Ezért a manx nyelvet beszélők száma folyamatosan csökken, mára a legtöbb Mán szigeti 
elfelejtette a nyelv alapjait és képtelen megfelelően kiejteni a manx hely- és utcaneveket. 

A manxot továbbra is használják az évenkénti Tynwaldon, amikor az ún. olvasó (Yn Lhaihder) kihirdeti az 
új törvényeket. 

A manxot mint regionális nyelvet elismerte a Regionális és Kisebbségi Nyelvek Európai Kartája, illetve a 
Brit-Ír Tanács, viszont a manx kultúra ápolása nem tartozik a gael nyelvű közösségeket összefogó Columba 
Project célkitűzései közé. 

Manx irodalom 


Az 1600-as éveket megelőző korokból nem ismerünk manx nyelvemléket. A Bibliát és az anglikán egyház 
hivatalos szertartáskönyvét, a Book of Common Prayert a 17-18. században fordították le. A hagyományos 
manx öröménekek, a carvalok éneklésének hagyománya ma is él. 

Mássalhangzó-hasonulás 


Hasonlóan a többi modern kelta nyelvhez, a manxban is megtalálható a mássalhangzó-hasonulás jelensége, 
azaz a szókezdő mássalhangzó átalakul a morfológiai és/vagy szintaktikai kontextusból fakadó 
mássalhangzóvá. A manx nyelvre a mássalhangzók zöngétlenedése jellemző, míg a többi rokon nyelvre a 
zöngésedés is. A 20. század vége felé ez a rendszer már megbomlott, hiszen a nyelvtanulók nem tudták 
olyan pontosan megtanulni, hogy mikor alkalmazandó a hasonulás. 





Mássalhangzók zöngésedése a manx nyelvben 


eredeti mássalhangzó 

zöngétlenedett változat 

zöngésedett változat 

P [p] 

ph [f] 

b [b] 

t, th [t] 

h [h] 

d[d] 

Qh [tj] 

h [h] 

j [d3l 

c, k lágy (palatális) [c] 

eh [g] 

g[j] 

c, k kemény (veláris) [k] 

eh [x] 

g[g] 

b [b] 

v [v, w] 

m [m] 

bw [bw] 

w [w] 

mw [mw] 

d, dh [d] 

gh [y] 

n[n] 

j [d3l 

y m 

n'y [nj] 

g lágy (palatális) [j] 

y, gh [j] 

ng [g] 

g kemény (veláris) [g] 

gh [y] 

ng [g] 

f [f] 

- 

V[v] 

s [s] 

h [h] or t [t] 

s [s] 

st [st] 

t[t] 

st [st] 

sl [sl] 

cl [cl] or 1 [1] 

sl [sl] 

sh [J] 

h [h, g] 

sh [/] 

m [m] 

v [v, w] 

m [m] 

mw [mw] 

w [w] 

mw [mw] 


Gyakoribb szavak, kifejezések 




Skót gael 
megfelelő 

ír megfelelő 

Manx gael 
megfelelő 

Magyarul 

Fáilte 

Fáilte 

Failt 

Üdv 

Haló 

Haileo vagy Dia dhuit (szó szerint 'Isten 
legyen veled’) 

Hello 

Helló 

Latha math 

Lá maith 

Laa mié 

Jó napot! 

Ciamar a tha thu? 

Conas atá tú? (Cad é mar atá tú? Ulsterben) 

Kys t’ou? 

Hogy vagy? 

Ciamar a tha sibh? 

Conas atá sibh? (Cad é mar atá sibh? 
Ulsterben) 

Kanys ta shiu? 

Hogy vagytok? 

Madainn mhath 

Maidin mhaith 

Moghrey mié 

Jó reggelt! 

Feasgar math 

Trathnóna maith 

Fastyr mié 

Jó napot! 

Oidhche mhath 

Oíche mhaith 

Oie vie 

Jó éjszakát- 

Ma ’s e do thoil e 

Más é do thoil é 

My saillt 

Ha lenne szíves... 

Ma ’s e (bh)ur toil e 

Más é bhur dtoil é 

My salliu 

Ha lennének 
szívesek... 

Tapadh leat 

Go raibh maith agat 

Gura mié ayd 

Köszönöm. 

Tapadh leibh 

Go raibh maith agaibh 

Gura mié eu 

Köszönjük. 

De an t-ainm a tha 
őrt? 

Cad é an t-ainm atá őrt? or Cad is ainm duit? 

Cre’n ennym t'ort? 

Hogy hívnak? 

De an t-ainm a tha 
oirbh? 

Cad é an t-ainm atá oraibh? 

Cre’n ennym 
t’erriu? 

Mi a nevetek? 

Is mise... 

Is mise... 

Mish... 

... vagyok 

Slán leat 

Slán leat 

Slane Ihiat 

Szia (búcsúzás) 

Slán leibh 

Slán libh 

Slane Ihiu 

Sziasztok 

(búcsúzás) 

De a tha seo? 

Cad é seo? 

Cre shoh? 

Mi ez? 

Sláinte 

Sláinte 

Slaynt 

Egészség! 

(koccintáskor) 




Manx 

magyar 

Legközelebbi ír megfelelő 

Legközelebbi skót-gaelic 
megfelelő 

Moghrey mié 

Jó reggelt! 

Maidin mhaith 

Madainn mhath 

Fastyr mié 

Jó estét! 

Tráthnóna maith 

Feasgar math 

Slane Ihiat. Slane Ihiu 

Viszlát! 

Slán leat , Slán libh 

Slán leat, Slán leibh 

Gura mié ayd, Gura 
mié eu 

Köszönöm. 

Go raibh maith agat , Go raibh maith 
agaibh 

tapadh leat, tapadh leibh 

baatey 

hajó 

bád 

háta 

barroose 

busz 

bús 

bús 

blaa 

virág 

bláth 

bláth 

booa 

tehén 

bő 

bö 

cabbyl. egh 

ló 

capall, each 

capall, each 

cashtal 

kastély 

caisleán, caiseal 

caisteal 

creg 

szikla 

carraig 

carraig, creag 

eeast 

hal 

iasc 

iasg 

ellan 

sziget 

oileán 

eilean 

gieashtan 

szekér 

giuaisteán, carr 

cárr 

kayt 

macska 

cat 

cat 

moddey 

kutya 

madra, madadh 

madadh 

shap 

bolt 

siopa 


thie 

ház 

tigh, teach 

taigh 

eean 

madár 

éan 

eun, ián 

jees 

pár 

beirt, dís 

dithis 

óik 

iroda 

oifig 

oifis 

ushtey 

víz 

uisce 

uisge 


Számok 




Manx 

magyar 

legközelebbi ír megfelelő 

legközelebbi skót-gaelic megfelelő 

un / nane 

egy 

aon (a haon) / ámháin 

aon 

daa / jees 

kettő 

dó, dhá / beirt / dís 

dá / dithis 

tree 

három 

trí 

trí 

kiare 

négy 

ceathair, ceithre 

ceithir 

queig 

öt 

cúig 

cóig 

sheh 

hat 

sé 

sia 

shiaght 

hét 

seacht 

seachd 

hoght 

nyolc 

ocht (a hocht) 

ochd 

nuy 

kilenc 

naoi 

naoi 

jeih 

tíz 

deich 

deich 

nane jeig 

tizenegy 

aon déag 

aon deug 

daa yeig 

tizenkettő 

dó dhéag 

dá dheug 

